รายงานการประชุมสภาเทศบาลตำบลป่าโมก

สมัยวิสามัญ สมัยที่ 1 ประจำปี 2562

วันที่ 26 กันยายน 2562 เวลา ๑๐.๐๐ น.

ณ ห้องประชุมสภาเทศบาลตำบลป่าโมก

……………………………

# ผู้เข้าประชุม

๑. พันเอกอำนวย ต้องประสงค์ ประธานสภาเทศบาล

๒. นายมนู สังข์ศิริ รองประธานสภาเทศบาล

๓. นายพยนต์ ชุนหจันทร์ สมาชิกสภาเทศบาล

4. นายศรีวิชัย สุขสะอาด สมาชิกสภาเทศบาล

5. นางสาวมาลัย บุญประดับ สมาชิกสภาเทศบาล

6. นางอรุณี กล่อมกูล สมาชิกสภาเทศบาล

7. นายบำรุง แย้มนิยม สมาชิกสภาเทศบาล

8. นายฉลวย กระจ่างจิตร์ สมาชิกสภาเทศบาล

9. นายสุพจน์ ฉัตร์เงิน สมาชิกสภาเทศบาล

10. นางสาวชนากานต์ แป้งนวล สมาชิกสภาเทศบาล

11. นายอารยัน จำนงค์วุฒิ สมาชิกสภาเทศบาล

12. นายเอนก เล็กนิคม สมาชิกสภาเทศบาล

๑3. นายสุพล เรืองฤทธิ์ เลขานุการสภาเทศบาล

# ผู้เข้าร่วมประชุม

๑. นายสมศักดิ์ ชื่นนิยม นายกเทศมนตรี

๒. นายกล้าณรงค์ เชื้อบุญมี รองนายกเทศมนตรี

3. นางสาวกนกวรรณ ชื่นนิยม รองนายกเทศมนตรี

4. นายยงยุทธ สุดใจ เลขานุการนายกเทศมนตรี

5. นายกรรมาธิการ จิตตะมาก ที่ปรึกษานายกเทศมนตรี

6. นายธานินทร์ สินธุประสิทธิ์ หัวหน้าสำนักปลัดเทศบาล

7. นางจีรนันท์ วุ่นวงศ์ ผู้อำนวยการกองคลัง

8. นางสาวสุวรรณา วัชรอาภาไพบูลย์ ผู้อำนวยการกองการศึกษา

9. นายนิยุตชัย มหาพรหม ผู้อำนวยการกองสาธารณสุขและสิ่งแวดล้อม

10. นายปราโมทย์ ชื่นนิยม รก.ผู้อำนวยการกองช่าง

11. นายวรพล อยู่มั่น ผู้อำนวยการโรงเรียนชุมชนเทศบาลวัดปาโมกข์

12. นายสุเทพ กลิ้งกลม รก.ผู้อำนวยการโรงเรียนเทศบาลวัดพินิจธรรมสาร

13. นางพเยาว์ เจริญสันต์ ผู้อำนวยการโรงเรียนเทศบาลวัดโบสถ์วรดิตถ์

14. นางสาวสีนวล สุ่มประเสริฐ รก.ผู้อำนวยการโรงเรียนเทศบาลวัดแจ้ง

15. นางคนึงนิจ กลีบบัว รก. ผู้อำนวยการโรงเรียนเทศบาลวัดอัมพวัน

16. นายสมชัย สุนทรเมฆินทร์ ผู้อำนวยการโรงเรียนเทศบาลวัดแสนสุข

17. นางฬิยาภร อยู่มั่น ครู ค.ศ.3 โรงเรียนเทศบาลวัดพินิจธรรมสาร

18. นางเกณิกา เสือหัน หัวหน้าฝ่ายอำนวยการ

19.นางสาวจีรภา .../2

2

19. นางสาวจีรภา สุขคำ ผู้จัดการสถานธนานุบาล

20. นายอุปถัมภ์ เข็มทอง หัวหน้างานป้องกันฯ

21. นายทัดไช สุขประเสริฐ วิศวกรโยธาชำนาญการ

22. นางจิรฐา โชติธนะภัทร เจ้าพนักงานธุรการชำนาญงาน

23. นางวัชรี จารุตันติกร เจ้าพนักงานส่งเสริมการท่องเที่ยวชำนาญงาน

24. นางประภาพรรณ กลีบกลาง เจ้าพนักงานธุรการปฏิบัติงาน

ผู้เข้าร่วมรับฟังการประชุม นายสุรินทร์ รัตนพันธ์ ปลัดอำเภอหัวหน้ากลุ่มงานบริหารงานปกครอง

เริ่มประชุมเวลา 10.00 น.

นายสุพล เรืองฤทธิ์ ปลัดเทศบาล/เลขานุการสภาเทศบาล กราบเรียนท่านประธานสภาเทศบาล ขณะนี้ที่ประชุมสมาชิกสภาเทศบาลตำบลป่าโมกครบองค์ประชุมแล้ว ขอกราบเรียนเชิญท่านประธานสภาเทศบาลจุดธูปเทียนบูชาพระรัตนตรัย และทำหน้าที่ประธานการประชุมตามระเบียบวาระต่อไป

พันเอกอำนวย ต้องประสงค์ ประธานสภาเทศบาล ขณะนี้สมาชิกสภาเทศบาลตำบลป่าโมกครบองค์ประชุมแล้ว อยู่ในที่ประชุม 12 ท่าน ก่อนอื่นผมขอขอบพระคุณท่าน สุรินทร์ รัตนพันธ์ ปลัดอำเภอ หัวหน้ากลุ่มงานบริหารงานปกครอง ที่ได้ให้เกียรติมาร่วมรับฟังการประชุมสภาเทศบาลของเรา ผมขอเปิดประชุมสภาเทศบาลตำบลป่าโมก สมัยวิสามัญ สมัยที่ 1 ประจำปี 2562 ขอเชิญท่านปลัดเทศบาลในฐานะเลขานุการสภาเทศบาลอ่านประกาศอำเภอป่าโมก เรื่อง เรียกประชุมสภาเทศบาล สมัยวิสามัญ สมัยที่ 1/2562 ขอเชิญครับ

นายสุพล เรืองฤทธิ์ ปลัดเทศบาล/เลขานุการสภาเทศบาล

ประกาศจังหวัดอ่างทอง

เรื่อง เรียกประชุมสภาเทศบาล สมัยวิสามัญ สมัยที่ 1/2562

………………………………….

ด้วยสภาเทศบาลตำบลป่าโมก ขอเปิดประชุมสภาเทศบาลตำบลป่าโมก สมัยวิสามัญ สมัยที่ ๑/2562 เพื่อพิจารณาเรื่องการกันเงินงบประมาณรายจ่ายประจำปีงบประมาณ พ.ศ.2562 ไปเบิกจ่ายในปีงบประมาณ พ.ศ.2563 และเรื่องอื่น ๆ ตามอำนาจหน้าที่ โดยกำหนดสมัยประชุม ระหว่างวันที่ 16 – 30 กันยายน 2562 รวม 15 วัน

อาศัยอำนาจตามความในมาตรา ๒๖ แห่งพระราชบัญญัติเทศบาล พ.ศ. ๒๔๙๖ และที่แก้ไขเพิ่มเติม และข้อ ๓๖ แห่งระเบียบกระทรวงมหาดไทย ว่าด้วย ข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม การพิจารณาเรียกประชุมสภาเทศบาลสมัยวิสามัญ และการเปิดสมัยประชุมสภาเทศบาลสมัยวิสามัญ เป็นอำนาจของผู้ว่าราชการจังหวัด เนื่องจากผู้ว่าราชการจังหวัดอ่างทอง ได้มีคำสั่งจังหวัดอ่างทอง ที่ 1996/2559 ลงวันที่ 7 ตุลาคม 2559 มอบอำนาจให้นายอำเภอเรียกประชุมสภาเทศบาล สมัยวิสามัญ ดังนั้น อำเภอจึงออกประกาศเรียกประชุมสภาเทศบาลตำบลป่าโมก สมัยวิสามัญ สมัยที่ ๑/2562 มีกำหนด 15 วัน ตั้งแต่วันที่ 16 – 30 กันยายน 2562

จึงประกาศให้ทราบโดยทั่วกัน

# ประกาศ ณ วันที่ 13 เดือน สิงหาคม พ.ศ. 2562

เบญจวรรณ ฟักแก้ว

(นางสาวเบญจวรรณ ฟักแก้ว)

นายอำเภอป่าโมก ปฏิบัติราชการแทน

ผู้ว่าราชการจังหวัดอ่างทอง

พันเอกอำนวย .../3

3

พันเอกอำนวย ต้องประสงค์ ประธานสภาเทศบาล ขอบคุณครับ ผมขอเข้าสู่ระเบียบวาระการประชุมต่อไป

**ระเบียบวาระที่ ๑** **เรื่อง ที่ประธานจะแจ้งให้ที่ประชุมทราบ**

พันเอกอำนวย ต้องประสงค์ ประธานสภาเทศบาล ผมไม่มีเรื่องที่จะแจ้งให้ที่ประชุมทราบนะครับ

**ที่ประชุม รับทราบ**

**ระเบียบวาระที่ 2 เรื่อง รับรองรายงานการประชุมสภาเทศบาล สมัยสามัญ สมัยที่ 3 ครั้งที่ 2 ประจำปี 2562 เมื่อวันที่ 13 สิงหาคม 2562**

พันเอกอำนวย ต้องประสงค์ ประธานสภาเทศบาล รายงานการประชุมสภาเทศบาลตำบลป่าโมก สมัยสามัญ สมัยที่ 3 ครั้งที่ 2 ประจำปี 2562 เมื่อวันที่ 13 สิงหาคม 2562 เจ้าหน้าที่ได้จัดส่งรายงานการประชุมดังกล่าวให้กับสมาชิกทุกท่านล่วงหน้าแล้ว มีสมาชิกท่านใดจะขอแก้ไขเพิ่มเติมหรือไม่ ถ้าไม่มีผู้ขอแก้ไข ผมจะขอให้สมาชิกรับรองด้วยครับ

สมาชิกท่านใดรับรองรายงานการประชุมสภาเทศบาลตำบลป่าโมก สมัยสามัญ สมัยที่ 3 ครั้งที่ 2 ประจำปี 2562 เมื่อวันที่ 13 สิงหาคม 2562 ขอความกรุณายกมือครับ สมาชิกรับรอง 11 ท่าน

สมาชิกไม่รับรอง ไม่มีนะครับ

**ที่ประชุม มีมติรับรองรายงานการประชุมสภาเทศบาลตำบลป่าโมก สมัยสามัญ สมัยที่ 3**

**ครั้งที่ 2 ประจำปี 2562 เมื่อวันที่ 13 สิงหาคม 2562**

**ระเบียบวาระที่ 3 เรื่อง ญัตติ**

**3.1 เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ. 2562 ที่เหลือจ่าย เพื่อไปตั้งจ่ายเป็นรายการใหม่ (กองการศึกษา)**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอญัตติ

นายสมศักดิ์ ชื่นนิยม นายกเทศมนตรี กราบเรียนท่านประธานสภาที่เคารพ และท่านสมาชิกผู้ทรงเกียรติ ผมขออนุญาตมอบให้ นางสาวกนกวรรณ ชื่นนิยม รองนายกเทศมนตรี เป็นผู้แถลงญัตติครับ

พันเอกอำนวย ต้องประสงค์ ประธานสภาเทศบาล อนุญาตครับ

นางสาวกนกวรรณ ชื่นนิยม รองนายกเทศมนตรี กราบเรียนท่านประธานสภาเทศบาลและท่านสมาชิกผู้ทรงเกียรติ ตามที่เทศบาลตำบลป่าโมก ได้เบิกจ่ายเงินงบประมาณรายจ่ายประจำปี พ.ศ. 2562 ไปแล้ว จนถึงปัจจุบัน ซึ่งยังมีเงินเหลือจ่าย ดังนี้

**กองการศึกษา**

แผนงานการศึกษา

งานระดับก่อนวัยเรียนและประถมศึกษา

หมวดเงินเดือนและค่าจ้างประจำ

เงินเดือน (ฝ่ายประจำ)

ประเภท เงินเดือนพนักงานครู  **จำนวนเงิน 3,843,316.13 บาท**

ประเภท เงินเพิ่มต่าง ๆ ของพนักงานครู  **จำนวนเงิน 448,091.64 บาท**

ประเภท เงินวิทยฐานะ  **จำนวนเงิน 440,945.16 บาท**

**รวมเป็นเงินทั้งสิ้น 4,732,352.93 บาท (สี่ล้านเจ็ดแสนสามหมื่นสองพันสามร้อยห้าสิบสองบาทเก้าสิบสามสตางค์)**

ทั้งนี้ เพื่อก่อให้เกิด .../4

4

ทั้งนี้ เพื่อก่อให้เกิดประโยชน์สูงสุดต่อประชาชนและเป็นไปตามนโยบายของผู้บริหาร จึงขอเสนอญัตติขออนุมัติโอนเงินรายจ่ายประจำปีงบประมาณ พ.ศ. 2562 ที่เหลือจ่ายไปตั้งจ่ายเป็นรายการใหม่

มีรายละเอียดดังนี้

**โอนเพื่อไปตั้งจ่ายเป็นรายการใหม่**

**กองการศึกษา**

**แผนงานการศึกษา**

**งานระดับก่อนวัยเรียนและประถมศึกษา**

**หมวดค่าครุภัณฑ์ ที่ดินและสิ่งก่อสร้าง**

**ประเภท ค่าที่ดินและสิ่งก่อสร้าง**

**ค่าก่อสร้างสิ่งสาธารณูปโภค**

1. โครงการก่อสร้างขยายโรงอาหารโรงเรียนเทศบาลวัดแจ้ง

- ขนาดอาคารเดิมกว้าง 9.00 เมตร ยาว 15.00 เมตร คิดเป็นพื้นที่ 135.00 ตารางเมตร ส่วนที่ต่อเติมขยาย ขนาดกว้าง 9.00 เมตร ยาว 12.00 เมตร คิดเป็นพื้นที่ 108.00 ตารางเมตร รวมเป็นพื้นที่อาคารโรงอาหารทั้งหมด 243.00 ตารางเมตร

ตามแบบแปลนรายละเอียดที่เทศบาลตำบลป่าโมกกำหนด (แบบเลขที่ ศ.1/2562) วงเงินงบประมาณ 1,167,600 บาท (หนึ่งล้านหนึ่งแสนหกหมื่นเจ็ดพันหกร้อยบาทถ้วน)

2. โครงการก่อสร้างปรับปรุงพื้นที่ลานเอนกประสงค์พร้อมหลังคาโครงเหล็กคลุมพื้นที่ระหว่างอาคารเรียน 2 กับอาคารเรียน 3 โรงเรียนเทศบาลวัดแสนสุข

- ก่อสร้างปรับปรุงพื้นที่ลานเอนกประสงค์พร้อมหลังคาโครงเหล็กคลุมพื้นที่ระหว่างอาคารเรียน 2 กับอาคารเรียน 3 โรงเรียนเทศบาลวัดแสนสุข ขนาดพื้นที่ประมาณ 190.00 ตารางเมตร

ตามแบบแปลนรายละเอียดที่เทศบาลตำบลป่าโมกกำหนด (แบบเลขที่ ศ.2/2562) วงเงินงบประมาณ 1,021,300 บาท (หนึ่งล้านสองหมื่นหนึ่งพันสามร้อยบาทถ้วน)

3. โครงการก่อสร้างขยายโรงอาหารโรงเรียนเทศบาลวัดอัมพวัน

- ขนาดอาคารเดิมกว้าง 9.00 เมตร ยาว 12.00 เมตร คิดเป็นพื้นที่ 108.00 ตารางเมตร

ส่วนที่ต่อเติมขยายโรงอาหาร ทางเชื่อมและห้องสุขา คิดเป็นพื้นที่ 164.00 ตารางเมตร รวมเป็นพื้นที่ทั้งหมด 272.00 ตารางเมตร

ตามแบบแปลนรายละเอียดที่เทศบาลตำบลป่าโมกกำหนด (แบบเลขที่ ศ.3/2562) วงเงินงบประมาณ 1,500,000 บาท (หนึ่งล้านห้าแสนบาทถ้วน)

4. โครงการก่อสร้างขยายโรงอาหารโรงเรียนชุมชนเทศบาลวัดปาโมกข์ฯ

- ขนาดอาคารเดิมกว้าง 9.00 เมตร ยาว 21.00 เมตร คิดเป็นพื้นที่ 189.00 ตารางเมตร

ส่วนที่ต่อเติมขยาย กว้าง 6.00 เมตร ยาว 13.00 เมตร คิดเป็นพื้นที่ 78.00 ตารางเมตร รวมเป็นพื้นที่อาคารโรงอาหารทั้งหมด 267.00 ตารางเมตร

ตามแบบแปลนรายละเอียดที่เทศบาลตำบลป่าโมกกำหนด (แบบเลขที่ ศ.4/2562) วงเงินงบประมาณ 1,024,000 บาท (หนึ่งล้านสองหมื่นสี่พันบาทถ้วน)

ฉะนั้น เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 หมวด 4 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

จึงเรียนมาเพื่อ .../5

5

จึงเรียนมาเพื่อโปรดพิจารณาอนุมัติต่อไป

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล ขอบคุณครับ ตามที่ท่านรองกนกวรรณ ชื่นนิยม รองนายกเทศมนตรี เสนอญัตติมานี้ มีสมาชิกท่านใดจะอภิปรายหรือไม่ เชิญท่านเอนกครับ

นายเอนก เล็กนิคม สมาชิกสภาเทศบาล กราบเรียนท่านประธานที่เคารพ ผมสงสัยว่าทำไมเทศบาลถึงมีงบประมาณเหลือจ่ายจำนวนมากสามารถนำมาทำโครงการต่าง ๆ ได้ครับ

พันเอกอำนวย ต้องประสงค์ ประธานสภาเทศบาล เชิญท่านปลัดเทศบาลครับ

นายสุพล เรืองฤทธิ์ ปลัดเทศบาล/เลขานุการสภาเทศบาล กราบเรียนท่านสมาชิกครับ เงินงบประมาณที่เหลือของกองการศึกษาเป็นเงินที่เหลือจ่ายจากอัตราตำแหน่งครูที่มีตำแหน่งว่างอยู่ กรมเขาโอนเงินมาให้เต็มตามจำนวนในลักษณะเงินวิทยะฐานะหรือเงินประจำตำแหน่ง ซึ่งเอามาใช้ในเรื่องของโรงเรียนตามที่ได้เสนอญัตติไป

พันเอกอำนวย ต้องประสงค์ ประธานสภาเทศบาล เชิญท่านบำรุงครับ

นายบำรุง แย้มนิยม สมาชิกสภาเทศบาล กราบเรียนท่านประธานสภาที่เคารพฯ ผมนายบำรุง แย้มนิยม สมาชิกสภาเทศบาล ในโอกาสนี้ผมขอกราบขอบคุณผู้บริหารของเทศบาล โดยเฉพาะผู้อำนวยการกองการศึกษา ที่ได้ติดตามเงินงบประมาณคงเหลือ พร้อมติดตามโครงการที่ยังก่อสร้างไม่แล้วเสร็จในปี 2562 ได้ใช้เงินที่เหลือจ่ายมาตั้งจ่ายเป็นรายการใหม่เพื่อมาทำโครงการที่ค้างคาให้สำเร็จเพื่อประโยชน์สูงสุดของประชาขนในพื้นที่ ขอขอบคุณไว้ด้วยครับ

พันเอกอำนวย ต้องประสงค์ ประธานสภาเทศบาล ผมขอให้ผู้บริหารโรงเรียนในสังกัดทั้ง 4 โรงเรียน ดูแลให้เป็นไปตามแบบแปลนที่เทศบาลกำหนดด้วยครับ

นายสุพล เรืองฤทธิ์ ปลัดเทศบาล/เลขานุการสภาเทศบาล ขออนุญาตท่านสมาชิกครับ เนื่องจากเราได้เชิญอาจารย์ฬิยาภร อยู่มั่น ซึ่งจะมาแทนอาจารย์คนึงนิจ กลีบบัว ที่จะเกษียณอายุราชการ มาเข้าร่วมประชุมด้วย ท่านจะได้ติดตามโครงการที่ได้อนุมัติไปในวันนี้ครับ จึงแจ้งให้สมาชิกได้รับทราบด้วย

พันเอกอำนวย ต้องประสงค์ ประธานสภาเทศบาล ขอบคุณครับ มีสมาชิกท่านใดจะอภิปรายอีกหรือไม่ เชิญครับ (ไม่มี) ถ้าไม่มีผมจะขอมติจากที่ประชุมนะครับ

**สมาชิกท่านใดเห็นควรอนุมัติให้โอนเงินงบประมาณรายจ่ายประจำปีงบประมาณ พ.ศ. 2562 ที่เหลือจ่าย เพื่อไปตั้งจ่ายเป็นรายการใหม่ของกองการศึกษา ตามที่ฝ่ายบริหารเสนอ กรุณาออกเสียงยกมือครับ (อนุมัติ 11 เสียง)**

**สมาชิกไม่อนุมัติ ฯ ไม่มีนะครับ**

**ที่ประชุม มีมติอนุมัติให้โอนเงินงบประมาณรายจ่ายประจำปีงบประมาณ พ.ศ.2562 ที่เหลือจ่าย เพื่อไปตั้งจ่ายเป็นรายการใหม่ของกองการศึกษา**

**3.2 เรื่อง ขออนุมัติแก้ไขเปลี่ยนแปลงรายละเอียดแบบแปลนพร้อมขอโอนเงินงบประมาณรายจ่ายประจำปีงบประมาณ พ.ศ. 2562 (กองช่าง)**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอญัตติ

นายสมศักดิ์ .../6

6

นายสมศักดิ์ ชื่นนิยม นายกเทศมนตรี กราบเรียนท่านประธานสภาที่เคารพ และท่านสมาชิกผู้ทรงเกียรติ ผมขออนุญาตมอบให้ นายกล้าณรงค์ เชื้อบุญมี รองนายกเทศมนตรี เป็นผู้แถลงญัตติครับ

พันเอกอำนวย ต้องประสงค์ ประธานสภาเทศบาล อนุญาตครับ

นายกล้าณรงค์ เชื้อบุญมี รองนายกเทศมนตรี กราบเรียนท่านประธานสภาเทศบาลและท่านสมาชิกผู้ทรงเกียรติ ตามที่เทศบาลตำบลป่าโมกได้รับอนุมัติจากสภาเทศบาลตำบลป่าโมก สมัยสามัญ สมัยที่ 3 ครั้งที่ 2 ประจำปี 2562 เมื่อวันอังคารที่ 13 สิงหาคม 2562 เพื่อโอนเงินที่เหลือจ่ายจากการดำเนินโครงการก่อสร้างปรับปรุงถนนคอนกรีตทางเข้าวัดอัมพวัน มาดำเนินการก่อสร้างสิ่งสาธารณูปโภค ซึ่งมีรายละเอียดดังนี้

1. โครงการก่อสร้างซอยแยกเชื่อมกับถนนป่าโมกราษฎร์บำรุงซอย 6 บริเวณ บ้านนายสำเนา ประสพศรี เข้ากลุ่มบ้านอยู่อาศัยชุมชนย่อยที่ 6

* ขนาดผิวทางคอนกรีตเสริมเหล็ก กว้างประมาณ 3.00 เมตร ยาวประมาณ 75.00 เมตร หนาเฉลี่ย 0.15 เมตร หรือคิดเป็นพื้นที่รวมได้ไม่น้อยกว่า 225.00 ตารางเมตร
* วางท่อลอด PVC Ø 6″ ชั้น 8.5 จำนวน 2 จุด (จุดวางท่อระบุขณะก่อสร้างโดยช่างผู้ ควบคุม งาน)

ตามแบบแปลนรายละเอียดที่เทศบาลตำบลป่าโมกกำหนด (แบบเลขที่ ช2/2562) วงเงินงบประมาณ 162,600 บาท (หนึ่งแสนหกหมื่นสองพันหกร้อยบาทถ้วน)

1. โครงการก่อสร้างซอยแยกเชื่อมถนนโรงอิฐ มอท.-วัดเสาธงทองบริเวณใกล้โรงอิฐ มอท. เข้ากลุ่มบ้านอยู่อาศัยประชาชนชุมชนย่อยที่ 1

* ขนาดผิวทางหินคลุก กว้างประมาณ 3.00 เมตร ยาวประมาณ 49.00 เมตร หนาเฉลี่ย 0.20 เมตร หรือคิดเป็นพื้นที่รวมได้ไม่น้อยกว่า 147.00 ตารางเมตร
* คันทางสูง 0.50 เมตร
* วางท่อลอด PVC Ø 6″ ชั้น 8.5 จำนวน 2 จุด (จุดวางท่อระบุขณะก่อสร้างโดยช่าง

ผู้ควบคุมงาน)

ตามแบบแปลนรายละเอียดที่เทศบาลตำบลป่าโมกกำหนด (แบบเลขที่ ช3/2562) วงเงินงบประมาณ 49,800 บาท (สี่หมื่นเก้าพันแปดร้อยบาทถ้วน)

รวมงบประมาณทั้งสิ้น 212,400 บาท (สองแสนหนึ่งหมื่นสองพันสี่ร้อยบาทถ้วน)

เนื่องจาก ได้มีการทบทวนงานก่อสร้างโครงการดังกล่าวขึ้นใหม่ ปรากฏว่ามีการเปลี่ยน แปลงรายละเอียดแบบแปลนและประมาณราคาค่าก่อสร้างโครงการทั้งสองเพิ่มขึ้น จึงทำให้งบประมาณไม่เพียงพอแก่การดำเนินการก่อสร้าง ดังนั้น จึงขอเปลี่ยนแปลงรายละเอียดแบบแปลนพร้อมขอโอนเงินงบประมาณรายจ่ายประจำปี พ.ศ. 2562 โดยมีรายละเอียดดังนี้

**โอนลด**

กองช่าง

แผนงานเคหะและชุมชน

งานไฟฟ้าถนน

หมวดค่าครุภัณฑ์

ประเภท ค่าบำรุงรักษาและปรับปรุงครุภัณฑ์ งบประมาณตั้งไว้จากเงินอุดหนุน 117,940 บาท คงเหลือ 103,220 บาท โอนลด 55,300 บาท

รวมโอนลดเป็นเงิน 55,300 บาท (ห้าหมื่นห้าพันสามร้อยบาทถ้วน)

โอนเพิ่ม .../7

7

**โอนเพิ่ม**

กองช่าง

แผนงานเคหะและชุมชน

งานไฟฟ้าถนน

หมวดค่าก่อสร้างสิ่งสาธารณูปโภค

* ประเภท โครงการก่อสร้างซอยแยกเชื่อมกับถนนป่าโมกราษฎร์บำรุงซอย 6 บริเวณ บ้านนายสำเนา ประสพศรี เข้ากลุ่มบ้านอยู่อาศัยชุมชนย่อยที่ 6 งบประมาณตั้งไว้ 162,600 บาท คงเหลือ 162,600 บาท โอนเพิ่ม 19,600 บาท รวมเป็นค่าก่อสร้าง 182,200 บาท
* ประเภท โครงการก่อสร้างซอยแยกเชื่อมถนนโรงอิฐ มอท.-วัดเสาธงทองบริเวณใกล้โรงอิฐ มอท. เข้ากลุ่มบ้านอยู่อาศัยประชาชนชุมชนย่อยที่ 1 งบประมาณตั้งไว้ 49,800 บาท คงเหลือ 49,800 บาท โอนเพิ่ม 35,700 บาท รวมเป็นค่าก่อสร้าง 85,500 บาท

รวมโอนเพิ่มเป็นเงิน 55,300 บาท (ห้าหมื่นห้าพันสามร้อยบาทถ้วน)

ฉะนั้น เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 หมวด 4 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

จึงเรียนมาเพื่อโปรดพิจารณาอนุมัติต่อไป

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล ขอบคุณครับ ตามที่ท่านรองกล้าณรงค์ เชื้อบุญมี รองนายกเทศมนตรี เสนอญัตติมานี้ มีสมาชิกท่านใดจะอภิปรายหรือไม่ เชิญครับ (ไม่มี) ถ้าไม่มีผมจะขอมติจากที่ประชุมนะครับ

**สมาชิกท่านใดเห็นควรอนุมัติแก้ไขเปลี่ยนแปลงรายละเอียดแบบแปลน พร้อมขอโอนเงิน**

**งบประมาณรายจ่ายประจำปีงบประมาณ พ.ศ. 2562 ของกองช่าง ตามที่ฝ่ายบริหารเสนอ กรุณา**

**ออกเสียงยกมือครับ (อนุมัติ 11 เสียง)**

**สมาชิกไม่อนุมัติ ฯ ไม่มีนะครับ**

**ที่ประชุม มีมติอนุมัติให้แก้ไขเปลี่ยนแปลงรายละเอียดแบบแปลน พร้อมขอโอนเงินงบประมาณรายจ่ายประจำปีงบประมาณ พ.ศ. 2562 ของกองช่าง**

**3.3 เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ. 2562 ที่เหลือจ่าย เพื่อไปตั้งจ่ายเป็นรายการใหม่ (สำนักปลัดเทศบาล)**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอญัตติ

นายสมศักดิ์ ชื่นนิยม นายกเทศมนตรี กราบเรียนท่านประธานสภาที่เคารพ และท่านสมาชิกผู้ทรงเกียรติ ผมขออนุญาตมอบให้ นายกล้าณรงค์ เชื้อบุญมี รองนายกเทศมนตรี เป็นผู้แถลงญัตติครับ

พันเอกอำนวย ต้องประสงค์ ประธานสภาเทศบาล อนุญาตครับ

นายกล้าณรงค์ เชื้อบุญมี รองนายกเทศมนตรี กราบเรียนท่านประธานสภาเทศบาลและท่านสมาชิกผู้ทรงเกียรติ ตามที่เทศบาลตำบลป่าโมก ได้เบิกจ่ายเงินงบประมาณรายจ่ายประจำปี พ.ศ. 2562 ไปแล้ว จนถึงปัจจุบัน ซึ่งยังมีเงินเหลือจ่าย ดังนี้

สำนักปลัดเทศบาล..../8

8

**สำนักปลัดเทศบาล**

แผนงานบริหารงานทั่วไป

งานบริหารทั่วไป

หมวดค่าใช้สอย

ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ

- โครงการพัฒนาองค์ความรู้เกี่ยวกับการปฏิบัติงานขององค์กรปกครองส่วนท้องถิ่นให้แก่ผู้บริหาร สมาชิกสภาเทศบาล พนักงานเทศบาลและลูกจ้าง จ่ายจากเงินอุดหนุนทั่วไป **จำนวนเงิน 250,000 บาท**

**-** โครงการเลือกตั้งผู้บริหารท้องถิ่นและสมาชิกสภาท้องถิ่นจ่ายจากเงินอุดหนุนทั่วไป **จำนวนเงิน 850,000 บาท**

แผนงานงบกลาง

งานงบกลาง

หมวดงบกลาง

ประเภท รายจ่ายตามข้อผูกพัน (เงินสมทบระบบหลักประกันสุขภาพในระดับท้องถิ่น

หรือพื้นที่)จ่ายจากเงินอุดหนุนทั่วไป **จำนวนเงิน 250,000 บาท**

แผนงานบริหารงานทั่วไป

งานบริหารงานคลัง

หมวดค่าใช้สอย

ประเภท รายจ่ายเพื่อให้ได้มาซึ่งบริการ จ่ายจากรายได้ **จำนวนเงิน 279,030 บาท**

**รวมเป็นเงินทั้งสิ้น 1,629,030 บาท (หนึ่งล้านหกแสนสองหมื่นเก้าพันสามสิบบาทถ้วน)**

ทั้งนี้ เพื่อก่อให้เกิดประโยชน์สูงสุดต่อประชาชนและเป็นไปตามนโยบายของผู้บริหาร จึงขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ. 2562 ที่เหลือจ่าย ไปตั้งจ่ายเป็นรายการใหม่ มีรายละเอียดดังนี้

**โอนเพื่อไปตั้งจ่ายเป็นรายการใหม่**

**แผนงานบริหารงานทั่วไป**

**งานบริหารทั่วไป**

**หมวดค่าครุภัณฑ์ที่ดินและสิ่งก่อสร้าง**

**ประเภท ค่าที่ดินและสิ่งก่อสร้าง**

**ค่าก่อสร้างสิ่งสาธารณูปโภค**

- โครงการปรับปรุงซ่อมแซมอาคารที่พักผู้โดยสารและแสดงสินค้าโอทอป

1. ปรับปรุงซ่อมแซมอาคารเดิมกว้าง 8.00 เมตร ยาว 25.00 เมตร คิดเป็นพื้นที่ 200.00 ตารางเมตร

2. ต่อเติมห้องสุขาชาย-หญิงและผู้พิการ กว้าง 2.70 เมตร ยาว 17.00 เมตร พื้นที่รวม 45.90 ตารางเมตร

ตามแบบแปลนรายละเอียดที่เทศบาลตำบลป่าโมกกำหนด (แบบเลขที่ ส.1/2562) วงเงินงบประมาณ 1,350,000 บาท (หนึ่งล้านสามแสนห้าหมื่นบาทถ้วน)

ค่าครุภัณฑ์ .../9

9

**ค่าครุภัณฑ์**

**ประเภท ครุภัณฑ์สำนักงาน**

- จัดซื้อเก้าอี้แถวเหล็กปั๊มขึ้นรูป ที่นั่งและที่พิงมีรูฉลุ แบบ 4 เก้าอี้ จำนวน 5 แถว ราคาแถวละ 7,100 บาท เป็นจำนวนเงิน 35,500 บาท

- จัดซื้อโต๊ะเล็ก สำหรับวางวารสาร จำนวน 3 ตัว ราคาตัวละ 1,000 บาท เป็นจำนวนเงิน 3,000 บาท

**รวมงบประมาณทั้งสิ้น 1,388,500 บาท (หนึ่งล้านสามแสนแปดหมื่นแปดพันห้าร้อยบาทถ้วน)**

ฉะนั้น เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กร ปกครองส่วนท้องถิ่น พ.ศ. 2541 หมวด 4 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ให้เป็น อำนาจอนุมัติของสภาท้องถิ่น

จึงเรียนมาเพื่อโปรดพิจารณาอนุมัติต่อไป

# ขอแสดงความนับถือ

(ลงชื่อ) สมศักดิ์ ชื่นนิยม ผู้เสนอ

(นายสมศักดิ์ ชื่นนิยม)

## นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล ขอบคุณครับ ตามที่ท่านรองกล้าณรงค์

เชื้อบุญมี รองนายกเทศมนตรี เสนอญัตติมานี้ มีสมาชิกท่านใดจะอภิปรายหรือไม่ เชิญครับท่านรองมนู ฯ

นายมนู สังข์ศิริ รองประธานสภาเทศบาล กราบเรียนท่านประธานสภาฯ ที่เคารพ ผมนายมนู สังข์ศิริ รองประธานสภาเทศบาลตำบลป่าโมก โครงการปรับปรุงซ่อมแซมอาคารที่พักผู้โดยสารและแสดงสินค้าโอทอปของเทศบาล ผมขอถามว่าที่ท่านปรับปรุงท่านหาผู้รับเหมาได้หรือยัง ผมจำได้ว่า เรื่องสุขาและสถานที่ของอาคารแสดงสินค้าโอทอปทำมาหลายครั้งแล้ว ตอนนี้เราได้งบเพิ่มท่านจะดำเนินการเมื่อใดครับ

พันเอกอำนวย ต้องประสงค์ ประธานสภาเทศบาล เชิญท่านรองกล้าณรงค์ครับ

นายกล้าณรงค์ เชื้อบุญมี รองนายกเทศมนตรี กราบเรียนท่านประธานสภาที่เคารพและท่านสมาชิก ผู้ทรงเกียรติ โครงการทำห้องน้ำและปรับปรุงอาคารโอทอป เราได้ตั้งงบประมาณไว้ก่อนหน้านั้นมีการกันเงินและมีการขยายเวลาการเบิกจ่ายเงินไปแล้ว แต่ยังไม่ได้ทำ เงินงบประมาณนั้นตกไป ในครั้งนี้เราได้โอนเงินที่เหลือจ่ายตามญัตติที่ผ่านมาเข้ามาทดแทนเพื่อให้สภาได้พิจารณาอนุมัติ ตอนนี้แบบสมบูรณ์แล้ว ก็จะได้ดำเนินการประกวดราคาหาผู้รับจ้างต่อไปครับ

พันเอกอำนวย ต้องประสงค์ ประธานสภาเทศบาล ท่านผู้บริหารครับผมเห็นด้วยที่จะซื้อเก้าอี้แถวเหล็กปั๊มขึ้นรูป ที่นั่งและที่พิงมีรูฉลุ ซึ่งจะทนทานกว่าครับ เชิญท่านบำรุงครับ

นายบำรุง แย้มนิยม สมาชิกสภาเทศบาล ขออนุญาตครับ อาคารแสดงสินค้าโอทอป ผมเห็นเหมือนมีร้านเช่าทำอะไรสักอย่าง ผมไม่เห็นศูนย์แสดงสินค้าโอทอป เราจะทำอย่างไรเพื่อให้เป็นศูนย์แสดงสินค้าโอทอปเพื่อให้ประชาชนได้รับประโยชน์สูงสุดครับ

พันเอกอำนวย ต้องประสงค์ ประธานสภาเทศบาล ขอบคุณครับ ทางฝ่ายผู้บริหารก็คงจะมีการจัดหาผู้จะมาทำศูนย์แสดงสินค้าโอทอปต่อไป มีสมาชิกท่านใดจะอภิปรายอีกหรือไม่ เชิญครับ (ไม่มี) ถ้าไม่มีผมจะขอมติจากที่ประชุมนะครับ

สมาชิกท่านใด .../10

10

**สมาชิกท่านใดเห็นควรอนุมัติให้โอนเงินงบประมาณรายจ่ายประจำปีงบประมาณ พ.ศ. 2562 ที่เหลือจ่าย เพื่อไปตั้งจ่ายเป็นรายการใหม่ของสำนักปลัดเทศบาล ตามที่ฝ่ายบริหารเสนอ กรุณาออกเสียงยกมือครับ (อนุมัติ 11 เสียง)**

**สมาชิกไม่อนุมัติ ฯ ไม่มีนะครับ**

**ที่ประชุม มีมติอนุมัติให้โอนเงินงบประมาณรายจ่ายประจำปีงบประมาณ พ.ศ. 2562 ที่เหลือจ่าย เพื่อไปตั้งจ่ายเป็นรายการใหม่ของสำนักปลัดเทศบาล**

**3.4 เรื่อง ขออนุมัติกันเงินตามเทศบัญญัติงบประมาณรายจ่ายประจำปีงบประมาณ พ.ศ. 2562**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอญัตติ

นายสมศักดิ์ ชื่นนิยม นายกเทศมนตรี กราบเรียนท่านประธานสภาที่เคารพ และท่านสมาชิกผู้ทรงเกียรติ ผมขออนุญาตมอบให้ นายกล้าณรงค์ เชื้อบุญมี รองนายกเทศมนตรี เป็นผู้แถลงญัตติครับ

พันเอกอำนวย ต้องประสงค์ ประธานสภาเทศบาล อนุญาตครับ

นายกล้าณรงค์ เชื้อบุญมี รองนายกเทศมนตรี กราบเรียนท่านประธานสภาเทศบาลและท่านสมาชิกผู้ทรงเกียรติ ข้าพเจ้าขอเสนอญัตติ เรื่อง ขออนุมัติกันเงินตามเทศบัญญัติงบประมาณรายจ่ายประจำปีงบประมาณ พ.ศ.2562 เพื่อเบิกจ่ายในปีงบประมาณ พ.ศ.2563 เนื่องจากเทศบาลไม่สามารถที่จะทำการก่อหนี้ผูกพัน และเบิกจ่ายเงินได้ทันภายในปีงบประมาณรายจ่ายประจำปี พ.ศ. 2562 ตามราย การดังต่อไปนี้

**กองการศึกษา**

**แผนงานการศึกษา**

**งานระดับก่อนวัยเรียนและประถมศึกษา**

**หมวดค่าครุภัณฑ์ ที่ดินและสิ่งก่อสร้าง**

**ประเภท ค่าที่ดินและสิ่งก่อสร้าง**

**ค่าก่อสร้างสิ่งสาธารณูปโภค**

1. โครงการก่อสร้างขยายโรงอาหารโรงเรียนเทศบาลวัดแจ้ง

- ขนาดอาคารเดิมกว้าง 9.00 เมตร ยาว 15.00 เมตร คิดเป็นพื้นที่ 135.00 ตาราง-เมตร ส่วนที่ต่อเติมขยาย ขนาดกว้าง 9.00 เมตร ยาว 12.00 เมตร คิดเป็นพื้นที่ 108.00 ตาราง-เมตร รวมเป็นพื้นที่อาคารโรงอาหารทั้งหมด 243.00 ตารางเมตร

ตามแบบแปลนรายละเอียดที่เทศบาลตำบลป่าโมกกำหนด (แบบเลขที่ ศ.1/2562) วงเงินงบประมาณ 1,167,600 บาท (หนึ่งล้านหนึ่งแสนหกหมื่นเจ็ดพันหกร้อยบาทถ้วน)

2. โครงการก่อสร้างปรับปรุงพื้นที่ลานเอนกประสงค์พร้อมหลังคาโครงเหล็กคลุมพื้นที่ระหว่างอาคารเรียน 2 กับอาคารเรียน 3 โรงเรียนเทศบาลวัดแสนสุข

- ก่อสร้างปรับปรุงพื้นที่ลานเอนกประสงค์พร้อมหลังคาโครงเหล็กคลุมพื้นที่ระหว่างอาคารเรียน 2 กับอาคารเรียน 3 โรงเรียนเทศบาลวัดแสนสุข ขนาดพื้นที่ประมาณ 190.00 ตาราง-เมตร

ตามแบบแปลนรายละเอียดที่เทศบาลตำบลป่าโมกกำหนด (แบบเลขที่ ศ.2/2562) วงเงินงบประมาณ 1,021,300 บาท (หนึ่งล้านสองหมื่นหนึ่งพันสามร้อยบาทถ้วน)

3. โครงการก่อสร้างขยายโรงอาหารโรงเรียนเทศบาลวัดอัมพวัน

- ขนาดอาคารเดิมกว้าง 9.00 เมตร ยาว 12.00 เมตร คิดเป็นพื้นที่ 108.00 ตาราง-เมตร ส่วนที่ต่อเติมขยายโรงอาหาร ทางเชื่อมและห้องสุขา คิดเป็นพื้นที่ 164.00 ตารางเมตร รวมเป็นพื้นที่ทั้งหมด 272.00 ตารางเมตร

ตามแบบแปลน .../11

11

ตามแบบแปลนรายละเอียดที่เทศบาลตำบลป่าโมกกำหนด (แบบเลขที่ ศ.3/2562) วงเงินงบประมาณ 1,500,000 บาท (หนึ่งล้านห้าแสนบาทถ้วน)

4. โครงการก่อสร้างขยายโรงอาหารโรงเรียนชุมชนเทศบาลวัดปาโมกข์ฯ

- ขนาดอาคารเดิมกว้าง 9.00 เมตร ยาว 21.00 เมตร คิดเป็นพื้นที่ 189.00 ตาราง-เมตร ส่วนที่ต่อเติมขยาย กว้าง 6.00 เมตร ยาว 13.00 เมตร คิดเป็นพื้นที่ 78.00 ตารางเมตร รวมเป็นพื้นที่อาคารโรงอาหารทั้งหมด 267.00 ตารางเมตร

ตามแบบแปลนรายละเอียดที่เทศบาลตำบลป่าโมกกำหนด (แบบเลขที่ ศ.4/2562) วงเงินงบประมาณ 1,024,000 บาท (หนึ่งล้านสองหมื่นสี่พันบาทถ้วน)

**ค่าบำรุงรักษาและปรับปรุงที่ดินและสิ่งก่อสร้าง**

- ค่าปรับปรุง/ซ่อมแซมอาคารเรียนและอาคารประกอบ

เพื่อจ่ายเป็นค่าปรับปรุง/ซ่อมแซมอาคารเรียนและอาคารประกอบในโรงเรียน

ในสังกัดเทศบาล วงเงินงบประมาณ 900,000 บาท (เก้าแสนบาทถ้วน)

รวมงบประมาณ 5,612,900 บาท (ห้าล้านหกแสนหนึ่งหมื่นสองพันเก้าร้อยบาทถ้วน)

**กองช่าง**

**แผนงานเคหะและชุมชน**

**งานไฟฟ้าถนน**

**หมวดค่าครุภัณฑ์ที่ดินและสิ่งก่อสร้าง**

**ประเภท ค่าที่ดินและสิ่งก่อสร้าง**

**ค่าก่อสร้างสิ่งสาธารณูปโภค**

1. โครงการก่อสร้างซอยแยกเชื่อมกับถนนป่าโมกราษฎร์บำรุงซอย 6 บริเวณ บ้านนายสำเนา ประสพศรี เข้ากลุ่มบ้านอยู่อาศัยชุมชนย่อยที่ 6

- ขนาดผิวทางคอนกรีตเสริมเหล็ก กว้างประมาณ 3.00 เมตร ยาวประมาณ 75.00 เมตร หนาเฉลี่ย 0.15 เมตร หรือคิดเป็นพื้นที่รวมได้ไม่น้อยกว่า 225.00 ตารางเมตร

- วางท่อลอด PVC Ø 6″ ชั้น 8.5 จำนวน 2 จุด (จุดวางท่อระบุขณะก่อสร้างโดยช่างผู้ควบคุมงาน)

ตามแบบแปลนรายละเอียดที่เทศบาลตำบลป่าโมกกำหนด (แบบเลขที่ ช2/2562) วงเงินงบประมาณ 182,200 บาท (หนึ่งแสนแปดหมื่นสองพันสองร้อยบาทถ้วน)

2. โครงการก่อสร้างซอยแยกเชื่อมถนนโรงอิฐ มอท.- วัดเสาธงทอง บริเวณใกล้โรงอิฐ มอท. เข้ากลุ่มบ้านอยู่อาศัยประชาชนชุมชนย่อยที่ 1

- ขนาดผิวทางหินคลุก กว้างประมาณ 3.00 เมตร ยาวประมาณ 49.00 เมตร หนาเฉลี่ย 0.20 เมตร หรือคิดเป็นพื้นที่รวมได้ไม่น้อยกว่า 147.00 ตารางเมตร

- คันทางสูง 0.๕0 เมตร

- วางท่อลอด PVC Ø 6″ ชั้น 8.5 จำนวน 2 จุด (จุดวางท่อระบุขณะก่อสร้างโดยช่าง

ผู้ควบคุมงาน)

ตามแบบแปลนรายละเอียดที่เทศบาลตำบลป่าโมกกำหนด (แบบเลขที่ ช3/2562) วงเงินงบประมาณ 85,500 บาท (แปดหมื่นห้าพันห้าร้อยบาทถ้วน)

รวมงบประมาณ 267,700 บาท (สองแสนหกหมื่นเจ็ดพันเจ็ดร้อยบาทถ้วน)

สำนักปลัดเทศบาล .../12

12

**สำนักปลัดเทศบาล**

**แผนงานบริหารงานทั่วไป**

**งานบริหารทั่วไป**

**หมวดค่าครุภัณฑ์ที่ดินและสิ่งก่อสร้าง**

**ประเภท ค่าที่ดินและสิ่งก่อสร้าง**

**ค่าก่อสร้างสิ่งสาธารณูปโภค**

- โครงการปรับปรุงซ่อมแซมอาคารที่พักผู้โดยสารและแสดงสินค้าโอทอป

1. ปรับปรุงซ่อมแซมอาคารเดิมกว้าง 8.00 เมตร ยาว 25.00 เมตร คิดเป็นพื้นที่ 200.00 ตารางเมตร

2. ต่อเติมห้องสุขาชาย-หญิงและผู้พิการ กว้าง 2.70 เมตร ยาว 17.00 เมตร พื้นที่รวม 45.90 ตารางเมตร

ตามแบบแปลนรายละเอียดที่เทศบาลตำบลป่าโมกกำหนด (แบบเลขที่ ส.1/2562) วงเงินงบประมาณ 1,350,000 บาท (หนึ่งล้านสามแสนห้าหมื่นบาทถ้วน)

**ค่าครุภัณฑ์**

**ประเภท ครุภัณฑ์สำนักงาน**

- จัดซื้อเก้าอี้แถวเหล็กปั๊มขึ้นรูป ที่นั่งและที่พิงมีรูฉลุ แบบ 4 เก้าอี้ จำนวน 5 แถว ราคาแถวละ 7,100 บาท เป็นจำนวนเงิน 35,500 บาท

- จัดซื้อโต๊ะเล็ก สำหรับวางวารสาร จำนวน 3 ตัว ราคาตัวละ 1,000 บาท เป็นจำนวนเงิน 3,000 บาท

รวมงบประมาณ 1,388,500 บาท (หนึ่งล้านสามแสนแปดหมื่นแปดพันห้าร้อยบาทถ้วน)

**รวมงบประมาณขอกันเงินทั้งสิ้น 7,269,100.- บาท (เจ็ดล้านสองแสนหกหมื่นเก้าพันหนึ่งร้อยบาทถ้วน)**

ฉะนั้น เพื่อให้เป็นไปตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ และที่แก้ไขเพิ่มเติมถึง (ฉบับที่ 4) พ.ศ.2561 หมวด 5 การกันเงิน กำหนดว่า

**ข้อ ๕๙ กำหนดว่า ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้าง ยังมิได้ก่อหนี้ผูกพัน แต่มีความจำเป็นต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี**

กรณีเมื่อสิ้นสุดระยะเวลาการกันเงินตามวรรคหนึ่งแล้ว หากองค์กรปกครองส่วนท้องถิ่นยังมิได้ดำเนินการก่อหนี้ผูกพัน ให้ขออนุมัติขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่น หรือกรณีมีความจำเป็นต้องแก้ไขเปลี่ยนแปลงรายการดังกล่าวที่ทำให้ ลักษณะ ปริมาณ คุณภาพเปลี่ยนหรือเปลี่ยนแปลงสถานที่ก่อสร้าง ให้ขออนุมัติเปลี่ยนแปลงและหรือขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่นแล้วแต่กรณี และโครงการดังกล่าวต้องมีวัตถุประสงค์เดิมตามที่ได้รับอนุมัติให้กันเงินไว้

กรณีที่องค์กรปกครองส่วนท้องถิ่นได้ก่อหนี้ผูกพันแล้วให้เบิกจ่ายได้ตามข้อผูกพัน

เมื่อสิ้นสุดระยะเวลาการกันเงินตามวรรคหนึ่งหรือขยายเวลาเบิกจ่ายเงินตามวรรคสองแล้ว หากยังไม่ได้ดำเนินการก่อหนี้ผูกพันหรือมีเงินเหลือจ่ายจากเงินดังกล่าว ให้เงินจำนวนนั้นตกเป็นเงินสะสม

จึงเรียนมาเพื่อ.../13

13

จึงเรียนมาเพื่อโปรดพิจารณาอนุมัติต่อไป

# ขอแสดงความนับถือ

(ลงชื่อ) สมศักดิ์ ชื่นนิยม ผู้เสนอ

(นายสมศักดิ์ ชื่นนิยม)

## นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล ขอบคุณครับ ตามที่ท่านกล้าณรงค์ เชื้อบุญมี รองนายกเทศมนตรี เสนอญัตติมานี้ มีสมาชิกท่านใดจะอภิปรายหรือไม่ เชิญครับ (ไม่มี) ถ้าไม่มีผมจะขอมติจากที่ประชุมนะครับ

**สมาชิกท่านใดเห็นควรอนุมัติให้กันเงินตามเทศบัญญัติงบประมาณรายจ่ายประจำปีงบประมาณ พ.ศ. 2562 ตามที่ฝ่ายบริหารเสนอ กรุณาออกเสียงยกมือครับ (อนุมัติ 11 เสียง)**

**สมาชิกไม่อนุมัติ ฯ ไม่มีนะครับ**

**ที่ประชุม มีมติอนุมัติให้กันเงินตามเทศบัญญัติงบประมาณรายจ่ายประจำปีงบประมาณ**

**พ.ศ. 2562**

**ระเบียบวาระที่ 4 เรื่อง อื่น ๆ**

**4.1 เรื่อง ตอบข้อซักถามของสมาชิกในการประชุมครั้งที่แล้ว**

พันเอกอำนวย ต้องประสงค์ ประธานสภาเทศบาล ระเบียบวาระนี้ในการประชุมสภาเทศบาล สมัยสามัญ สมัยที่ 3 ครั้งที่ 2 ประจำปี 2562 เมื่อวันที่ 13 สิงหาคม ที่ผ่านมา มีเรื่องที่ท่านสมาชิกได้เสนอแนะไว้ คือ

- ท่านฉลวย กระจ่างจิตร์ ได้เสนอเรื่องรถเก็บขยะ เมื่อเวลาบีบอัดขยะจะมีน้ำรั่วไหลกับเมื่อมีการก่อสร้างทางเข้าวัดอัมพวัน ขอให้ตั้งกองดินข้างทางเพื่อปลูกต้นทองอุไร กับอีกเรื่องหนึ่ง ขอให้ปรับปรุงห้องน้ำของโรงเรียนเทศบาลวัดแสนสุข

- ท่านมนู สังข์ศิริ เสนอให้จัดสรรงบประมาณซ่อมอาคารโรงเรียนชุมชนเทศบาลวัดปาโมกข์ อาคาร 1 ที่มีปลวกได้กินไม้ของอาคาร ซึ่งเรื่องนี้ท่านปลัดเทศบาลได้ฝากให้ผู้อำนวยการกองช่างได้เข้าไปประมาณการค่าใช้จ่ายด้วยแล้ว

ทางฝ่ายบริหารจะชี้แจงเพิ่มเติมอะไรหรือไม่ครับ

นายกล้าณรงค์ เชื้อบุญมี รองนายกเทศมนตรี กราบเรียนท่านประธานสภาที่เคารพ ท่านสมาชิกผู้ทรงเกียรติ ตามที่ท่านสมาชิกได้ให้ข้อแนะนำที่เป็นประโยชน์ เช่น การทำมูนดินเพื่อไว้ปลูกต้นไม้ไว้นั้น หลังจากที่ผู้รับจ้างซึ่งขณะนี้กำลังทำคันดิน เมื่อเสร็จแล้วเราก็จะปรับปรุงส่วนนี้ให้ตามที่ท่านสมาชิกให้ข้อแนะนำ สำหรับกรณีทำห้องน้ำได้แจ้งให้ทางผู้อำนวยการโรงเรียนทราบแล้วเพื่อตรวจสอบต่อไป และกรณีโรงเรียนชุมชนเทศบาลวัดปาโมกข์ ทางกองช่างได้เข้าไปสำรวจแล้วครับ ก็จะมีรายงานให้ทราบต่อไป

**ที่ประชุม รับทราบ**

**4.2** **เรื่อง ข้อเสนอแนะของสมาชิกสภาเทศบาล**

พันเอกอำนวย ต้องประสงค์ ประธานสภาเทศบาล ท่านสมาชิกมีเรื่องอะไรที่จะเสนอแนะทางฝ่ายบริหารบ้าง ขอเชิญครับ

นายฉลวย กระจ่างจิตร์ สมาชิกสภาเทศบาล กราบเรียนท่านประธานสภาที่เคารพ ท่านสมาชิกผู้ทรงเกียรติ ผมนายฉลวย กระจ่างจิตร์ สมาชิกสภาเทศบาลตำบลป่าโมก ขออนุญาตนำข้อเสนอแนะเพื่อเป็นส่วนหนึ่งของการปรับปรุง แก้ไขเปลี่ยนแปลง ในการพัฒนาเทศบาลให้มีความเจริญยิ่งๆ ขึ้นต่อไป

เรื่องแรก .../14

14

**เรื่องแรก** เพื่อเป็นการลดค่าใช้จ่ายค่ากระแสไฟฟ้าของเทศบาลทั้งในสำนักงาน ไฟแสงสว่างตามทางสาธารณะ ครอบคลุมสถานที่ราชการในสังกัดเทศบาลของเรา เช่น โรงเรียน สถานีอนามัย โรงรับจำนำ จึงนำข้อเสนอแนะโดยนำเสนอให้จัดทำโครงการลดค่ากระแสไฟฟ้าซึ่งเป็นประโยชน์อย่างมาก โดยให้เปลี่ยน แปลงหลอดไฟให้แสงสว่างจากฟลูออเรสเซนต์ หรือสปอร์ตไลท์ มาเป็นหลอด LED ทั้งหมด

**เรื่องที่สอง** ถนนทางสาธารณะแยกศาลาเขียวเข้าไปในหมู่บ้านตำบลสายทองที่ผ่านบ้านอาจารย์สมจิตร์ บุญปกครอง ทางด้านขวาชาวบ้านร้องเรียนมายังผม ผมจำได้ว่าขวามือช่วงตั้งแต่วัดโพธิ์โกลนเข้าไปจะมีลำรางหรือคลอง กว้างพอสมควรคู่ขนานกับถนนไปตลอดผ่านบ้านอาจารย์สมจิตร์ แต่ปัจจุบันได้มีบริษัท ร่วมกิจคลังสินค้า จำกัด ได้ถมที่ทับคลองตลอดแนวและล้อมรั้วโครงการ เมื่อฝนตกลงมาน้ำก็จะไหลบ่าลงมาบนถนน เพราะคลองไม่มีแล้ว ผมขอนำเสนอเพื่อความถูกต้องขอให้เทศบาลโดยกองช่างดำเนินการตรวจสอบแนวที่ถูกต้องเป็นอย่างไร หากบริษัท ร่วมกิจคลังสินค้า จำกัด ถมดินปิดคลองจริงก็ควรรื้อออกและขุดคลองใหม่ให้เหมือนเดิมเพื่อเป็นการระบายน้ำต่อไป หากทิ้งไว้เป็นการเนิ่นนานจะเป็นการแก้ไขยาก

**เรื่องที่สาม** รั้วประตูของสถานีอนามัย หรือ รพ.สต.วัดแจ้ง ตอนนี้รั้วสนิมขึ้น และประตูเลื่อนพังเลื่อนไม่ได้ จะปิด-เปิดก็ลำบากก็ต้องช่วยกันยกหลายๆ คน ซึ่งทางหัวหน้า รพ.สต.วัดแจ้งก็ได้แจ้งให้เทศบาล แต่ก็ยังไม่ได้ดำเนินการแก้ไข หากปล่อยไว้นานเงินประกันสัญญาจะหมดไป การซ่อมแซมก็จะเกิดกับเทศบาลของเรา การเปิด-ปิดแต่ละครั้งจะเกิดอันตรายกับผู้เปิดอาจล้มทับได้ ขอให้เทศบาลดำเนินการแก้ไขด้วยครับ

**เรื่องสุดท้าย** ไฟแสงสว่างทางเข้าบ้านมั่นคงก็เสร็จเรียบร้อยแล้ว ก็ขอขอบคุณครับ โดยความอนุเคราะห์จากท่านรองกนกวรรณ ฯ แต่ยังมีเรื่องถนนภายในหมู่บ้านที่มีบ่อและน้ำท่วมขังเป็นบางจุด ผมได้รับการร้องเรียนมา เมื่อเช้าผมได้เข้าไปดูก็เป็นจริงตามที่ชาวบ้านร้องเรียนมา ก็ฝากเทศบาลดำเนินการแก้ไขปรับปรุงให้ดีขึ้นด้วยครับ

พันเอกอำนวย ต้องประสงค์ ประธานสภาเทศบาล มีสมาชิกท่านอื่นจะมีเสนอแนะอีกไหมครับ หรือฝ่ายบริหารจะชี้แจง เชิญครับ

นายกล้าณรงค์ เชื้อบุญมี รองนายกเทศมนตรี กราบเรียนท่านประธานสภาที่เคารพ ท่านสมาชิกผู้ทรงเกียรติ ทั้ง ๕ ข้อที่ท่านสมาชิกได้นำเสนอนั้น ทางเทศบาลจะรับไปดำเนินการเป็นข้อ ๆ และในขณะเดียวกัน ข้อเสนอแนะที่เป็นประโยชน์ของท่านสมาชิกมีส่วนที่เกี่ยวข้องกับกองใด ขอให้จดบันทึกและเข้าไปแก้ไขโดยไม่ต้องให้สั่งการอีกครั้งหนึ่ง

**ที่ประชุม รับทราบและรับไปดำเนินการตามข้อเสนอแนะ**

พันเอกอำนวย ต้องประสงค์ ประธานสภาเทศบาล มีท่านใดจะเสนอเรื่องอื่นอีกหรือไม่ครับ ขอเชิญครับ (ไม่มี) นะครับ เมื่อไม่มีเรื่องอื่น ๆ แล้ว การประชุมสภาเทศบาลได้ดำเนินการมาครบตามระเบียบวาระการประชุมแล้ว ผมขอขอบคุณสมาชิกสภาเทศบาลทุกท่าน และขอปิดการประชุม สมัยวิสามัญ สมัยที่ 1 ประจำปี 2562 แต่เพียงเท่านี้ ขอบคุณครับ

**เลิกประชุมเวลา ๑2.3๕ น.**

(ลงชื่อ) ผู้จดรายงานการประชุม

(นางจิรฐา โชติธนะภัทร)

เจ้าพนักงานธุรการชำนาญงาน

๑๕

(ลงชื่อ) ผู้ตรวจรายงานการประชุม

(นายธานินทร์ สินธุประสิทธิ์)

หัวหน้าสำนักปลัดเทศบาล

### (ลงชื่อ) เลขานุการสภาเทศบาล

(นายสุพล เรืองฤทธิ์)

### รายงาน

**การประชุมสภาเทศบาลตำบลป่าโมก**

**สมัยวิสามัญ สมัยที่ 1**

**ประจำปี 2562**

**วันพฤหัสบดีที่ 26 กันยายน ๒๕๖2**

**ณ ห้องประชุมสภาเทศบาลตำบลป่าโมก**